નોંધનીય છે કે રામજન્મભૂમિ ટ્રસ્ટ તરફથી વકીલ સાલ્વેએ કહ્યું હતું કે ગત 7 વર્ષોથી આ મામલો ટાળવામાં આવી રહ્યો છે. કોઇને ખબર નથી કે આ મામલાનો નિર્ણય શું છે. તે જોતા આ મામલે સુનવણી થવી જોઇએ. વધુમાં ઉત્તર પ્રદેશ સરકારની તરફથી કોર્ટમાં રજૂ થયેલા એડિશનલ સોલિસિટર જનરલ તુષાર મહેતાએ કહ્યું કે આ મામલે તમામ દસ્તાવેજ રજૂ કરી દેવામાં આવ્યા છે. આ મામલે જલ્દી જ સુનવણી થવી જોઇએ. 11 જુલાઇની સુનવણી દરમિયાન મહેતાઓ કહ્યું કે આ સુનવણીની તારીખ જલ્દી જ નક્કી કરવામાં આવશે. નોંધનીય છે કે 21 જુલાઇ 2017ના રોજ સુપ્રીમ કોર્ટમાં આ મામલાને લઇને ભાજપ નેતા સુબ્રહ્મણ સ્વામીએ જલ્દી સુનવણીની અપીલ કરી હતી. આ સમયે ચીફ જસ્ટિસની બેંચ કહ્યું કે આ મામલે જલ્દી જ સુનવણી મામલે નિર્ણય લેવામાં આવશે. જે પછી 7 ઓગસ્ટની સ્પેશ્યલ બેંચનું ગઠન કર્યું છે. આ બેંચમાં ચીફ જસ્ટિસ દીપક મિશ્રા, જસ્ટિસ અશોક ભૂષણ અને જસ્ટિસ અબ્દુલ નજીર સુનવણી કરશે.